**ОБЩИНСКА ИЗБИРАТЕЛНА КОМИСИЯ – КАМЕНО**

**Р Е Ш Е Н И Е**

№ 40/21.09.2015г.

ОТНОСНО: Регистриране на независим кандидат за **кмет на община** в Община Камено, предложен от ИНИЦИАТИВЕН КОМИТЕТ, за участие в изборите на 25 октомври 2015 год.

В Общинска избирателна комисия Камено е постъпило предложение за регистриране на независим кандидат за участие в изборите за кмет на община в Община Камено на 25 октомври 2015 год. Предложението е подписано от Стоянка Танева Желева, представляваща Инициативния комитет, съгласно Решение от 26.08.2015 г. Предложението е заведено под № 1 от 15.09.2015 год. в Регистъра на Общинска избирателна комисия – Камено за кандидатите за кмет на община.

Към предложението са приложени следните документи: Заявление съгласие от кандидата за кмет на община по чл.414, ал.1, т.3, от ИК; Декларация по чл.414, ал.1, т.4 във връзка с чл.397, ал.1 от ИК ; Декларация по чл.414, ал.1, т.5 от ИК; Копие от лична карта за сверяване на данни; Списък на избирателите, подкрепящи регистрация за независим кандидат за кмет на община - на хартия и в структуриран електронен вид.

Общинска избирателна комисия Камено констатира, че предложението е подадено в законовопредвидения срок от лице с представителна власт. Инициативен комитет за регистриране на Жельо Василев Вардунски за независим кандидат за кмет на община е регистриран за участие в изборите на 25 октомври 2015 год. с решение № 3/10.09.2015 год. на ОИК Камено. Извършена е служебна справка на заявения кандидат по отношение постоянен и настоящ адрес и дата на адресната регистрация. От резултатите от извършената проверка е видно, че кандидатът отговарят на законовите изисквания.

След проверка на списъка с избиратели, подкрепящи независимия кандидат, в структуриран електронен вид от ТЗ на ГД “ГРАО“- Бургас с Протокол от 17.09.2015г. са установени **604** коректни броя записи на избиратели, подкрепящи независимия кандидат.

 Съгласно чл.416, ал.1, т.2, буква б) от ИК за регистрация на независим кандидат за кмет на община с население до 20 000 жители се изисква подкрепата на най-малко 400 избиратели от общината.

С оглед на горното, ОИК Камено счита, че са представени всички изискуеми от закона документи, поради което са налице законовопредвидените предпоставки за регистрация на предложения кандидат.

Предвид горното и на основание чл.87, ал.1, т.14, във връзка с чл. 156, чл.157, чл.416, ал.1 и 2 и чл.418 от Изборния кодекс, Решение № 1632-МИ/31.08.2015 год. и Решение № 2000-МИ/08.09.2015 год. на Централната избирателна комисия, Общинска избирателна комисия Камено

**РЕШИ:**

РЕГИСТРИРА за участие в изборите за **кмет на община** в Община Камено на 25 октомври 2015 год., предложения кандидат  от **ИНИЦИАТИВЕН КОМИТЕТ,** както следва:

ЖЕЛЬО ВАСИЛЕВ ВАРДУНСКИ, ЕГН …………………..,

Решението подлежи на обжалване пред Централната избирателна комисия в срок до три дни от обявяването му.

Препис от решението да се изложи на информационното табло на Общинска избирателна комисия – Камено и да се публикува на интернет страницата на комисията.

Председател ОИК:

………………….

Секретар:

……………….…